|  |  |
| --- | --- |
| Numri i lëndës: | 2019:077537 |
| Datë: | 24.01.2020 |
| Numri i dokumentit: | 00781747 |

**P.nr. 281/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit I R nga P, i akuzuar për veprën penale mbajtja ne pronësi, kontroll ose posedim te paautorizuar te armeve nga neni 374 par.1 të KPRK-së, sipas aktakuzës së Prokurorisë Themelore ne Pejë PP/II. nr.420/2019, të dt.15.03.2019, pas mbajtjes së seancës se shqyrtimit fillestar me dt. 21.01.2020, në praninë e Prokurorit të Shtetit, Astrit Gashi, të pandehurit I R mbrojtësit së tij Blerim Ademaj sipas detyrës zyrtare, në të njëjtën ditë bie dhe shpall publikisht, ndërsa me dt.24.01.2020, përpiloi këtë:

**A K T GJ Y K I M**

**I pandehuri:**

**I R,** i lindur me 18.07.1984, ne Pejë ku edhe banon rr.”..” nr. .., i biri i I, nenës H e gjinisë K, i martuar baba i një fëmijë, ka te kryer fakultetin arkitekturë kompjuterike, me profesion tregtar, i gjendjes se dobët ekonomike identifikuar në bazë të letërnjoftimit nr...., posedon tel.nr. ..-.. shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 17.02.2018 rreth orës 10:30, ne rr. “...”, P, pikërisht në shtëpinë e tij, ne kundërshtim me nenin 5 par.1 te Ligjit për Arme (Ligji nr. 05/L-022), ka mbajtur ne pronësi dhe kontroll një armë zjarri, në atë mënyrë që në ditën kritike, pas kontrollit dhe bastisjes nga ana e policisë, të njëjti i është konfiskuar një armë automatike ..., kalibër 7,62x39 mm, me numër serik .., prodhim i Republikës së Shqipërisë, dhe një karikator, 24 fishekë të kalibrit 7.62x13 mm,

-Me çka ka kryer vepër penale “mbajtja në pronësi, kontroll ose posedim të paautorizuar të armëve”, nga neni 374 par.1 të KPRK-së.

Andaj gjykata në aplikim të në nenin 7, 41,42, 43 par 1 nen par 1.3, 46 ,62, 69, 73, 74, nenit 374 par.1, nenit 247 dhe 365 të KPP-së, të pandehurin e:

**GJ Y K O N**

**Dënim me gjobë në shumë prej 600 (gjashtëqind) euro**, të cilin dënim i pandehuri obligohet që ta paguaj me se largu ne afat prej 6 (gjashtë) muajsh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afatin e caktuar me lartë, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri obligohet në pagimin e shpenzimeve gjyqësore shumen prej 50 (pesëdhjetë) euro, dhe te paushallit gjyqësor ne shumen prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 69 par 2 nenpar 2.6 të KPRK-së, shqiptohet

**DËNIMI PLOTËSUES** –**KONFISKOHET**- një armë automatike ..., kalibër 7,62x39 mm, me numër serik ..., prodhim i Republikës së Shqipërisë, dhe një karikator, 24 fishekë të kalibrit 7.62x13 mm.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.420/2019, të dt.15.03.2019, kundër të pandehurit, I R për veprën penale mbajtja ne pronësi, kontroll ose posedim te paautorizuar te armeve nga neni 374 par.1 të KPRK-së.

Bashkë me aktakuzën prokuroria i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detajet dhe ka kërkuar që të mbahet shqyrtimi fillestar sa më shpejtë që është e mundur .

Gjykata me dt. 21.01.2020, ka mbajtur seancën për shqyrtimin e marrëveshjes mbi pranimin e fajësisë, ku prezent kanë qenë prokurori i shtetit Astrit Gashi, i pandehuri I K, dhe mbrojtësit se tij sipas detyrës zyrtare av. Blerim Ademaj.

Në seancën gjyqësor ku shqyrtua marrëveshja për pranimin e fajësisë i pandehuri I R deklaroj se e pranon marrëveshjen e arritur në prokurori, dhe e pranon fajësinë sipas asaj marrëveshje dhe ka premtuar se në të ardhmen nuk do të përsëris vepra tjera penale. e.

Mbrojtësi i të pandehurit av. Blerim Ademaj ka deklaruar se qëndron pranë marrëveshjes mbi pranimin e fajësisë e lidhur me mes të prokurorit të shteti dhe të mbrojturi të tij. Ndërsa lidhur me dënim i ka propozuar gjykatës qe ta shqiptoj minimumin e dënimit të paraparë me marrëveshje pas qe i mbrojturi i tij është i gjendjes së dobët ekonomikë është penduar për veprën e kryer dhe ka premtuar se në të ardhmen nuk do të përsëris vepra tjera penale.

Prokurori deklaroj se qëndron pranë marrëveshjes se arritur ne prokurori, kjo marrëveshje është bere pasi qe i pandehuri i ka kuptuar pasojat dhe natyrën e kësaj vepre penale mbi te gjitha pikat e aktakuzës te cilat i vihen ne barrë. Dhe ka propozuar qe të pandehurit tu shqiptohet dënimi në përputhje me marrëveshjen.

Me rastin e shqyrtimit të marrëveshjes për pranimin e fajësisë, sipas nenit 247 par 1, lidhur me nenin 233 par 18 të KPP-së, gjykata fillimisht ka përcaktuar se i pandehuri ka kuptuar natyrën e veprës penale, se pranimi i fajësisë është bërë vullnetarisht, pas konsultimeve të mjaftueshme me mbrojtësen e tij dhe se nuk ka qenë i detyruar, apo shtrënguar në asnjë mënyrë që të pranojë fajësinë se pranimi i fajësisë ka mbështetje në fakte dhe prova materiale të cilat paraqitën në aktakuzë dhe se nuk ekziston asnjë rrethanë e paraparë me nenin 253 par 1 dhe 2 të KPP-së.

Gjykata është bindur se janë plotësuar kushtet nga neni 233 par 18 i KPP-së, andaj ka pranuar marrëveshjen për pranimin e fajësisë dhe në pajtim me marrëveshjen, gjykata të pandehurit i ka shqiptuar dënimin e lartë cekur, si në dispozitiv të këtij aktgjykimi.

Me rastin e matjes dhe shqiptimit të dënimit gjykata për të pandehurin, mori parasysh dënmin e propozuar në marrëveshje si dhe rrethanat lehtësuese dhe rënduese që ndikojnë në llojin dhe lartësinë e dënimit në pajtim me nenin 73 par.1, të KPRK-së, ku si rrethana lehtësuese mori pranimin e fajësisë, sjelljen e tij korrektë në gjykatë, i njëjti ka pohuar se ndjen keqardhje, dhe faktin se i njëjti me parë nuk ka qenë i dënuar për ndonjë vepër tjetër penale dhe ndaj tij nuk udhëhiqet ndonjë procedurë tjetër penale, ndërsa rrethana rënduese ndaj të pandehurit gjykata nuk gjeti.

Gjykata ka ardhur ne përfundim se dënimi i shqiptuar të pandehurit, është në përputhje me shkallën e përgjegjësisë penale dhe me intensitetin e rrezikimit të vlerave të mbrojtura të shoqërisë, gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit ne kryerjen e veprave penale ne të ardhmen, por ai do të ndikojë edhe si preventivë e përgjithshme për personat tjerë, që të përmbahen nga kryerja e veprave penale në përputhje me nenin 41 të KPPRK-se.

Duke u bazuar ne nenin 450 par. 1 dhe 2 nën par. 2.6 dhe 2.7 të KPP-se, gjykata ka përcaktuar shpenzimet gjyqësore ne shumen prej 50 euro, paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 62 par 2 nen par 2.6 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.281/19 dt. 24.01.2020**

**Bashkëpunëtorja profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate